AutoCad R14.0

[ Prednáška
č.2 (Kreslenie) ]

Kreslenie grafických objektov

Nástrojová lišta DRAW

Príkazy
na kreslenie geometrických objektov v AutoCade         umožňujú
vytvoriť jednoduché geometrické objekty ako napr.
úsečka, polygón, kružnica. Väčšina
výkresov vytvorených v AutoCade pozostáva
práve z týchto objektov. Dobré porozumenie
kresliacich príkazov je základom k efektívnej
práci v AutoCade.

Príkazy kreslenia
môžeme aktivovať, ako to už v AutoCade býva,
niekoľkými spôsobmi. Najjednoduchším je
použitie ikony na nástrojovej lište DRAW.
Väčší výber rôznych kombinácií
týchto príkazov získame z menu v položke DRAW.
Poslednou možnosťou je použitie príkazového
riadku. V nasledujúcom texte sa oboznámime so
základnými grafickými entitami v AutoCade.

Príkaz LINE

ikona

menu

Draw / Line

skratka

L

Príkaz LINE umožňuje
kresliť úsečku určenú dvoma koncovými
bodmi. V zadávaní bodov je možné
pokračovať, pričom sa každý nový bod
spojí úsečkou s predchádzajúcim bodom. Je
potrebné si uvedomiť, že každý čiarový
segment je samostatný objekt. Zadávanie sa
ukončí pravým tlačítkom myši alebo
klávesou ENTER. Na vytvorenie uzavretej čiary je potrebné
namiesto klávesy ENTER použiť klávesu C.

Príkaz XLINE

ikona

menu

Draw / Construction Line

skratka

XL

Príkaz XLINE sa
používa na kreslenie konštrukčných čiar.
Konštrukčné čiary predstavujú po geometrickej
stránke priamky a využívajú sa ako
pomocné čiary. Často sa kreslia do iných  hladín ako výsledný
výkres a nenachádzajú sa vo výslednej
tlači. Tieto pomocné čiary neovplyvňujú
príkaz Zoom Extents.

Voľby príkazu XLINE: Hor/Ver/Ang/Bisect/Offset

Hor/Ver – kreslenie
horizontálnych a vertikálnych čiar

Ang – kreslenie pomocnej
čiary pod určitým uhlom

Bisect – priamka rozpolí
uhol daný vrcholom počiatočným a koncovým
bodom

Offset – vytvorí
rovnobežnú priamku k vybranej čiare posunutú
o zvolenú vzdialenosť a smer

Príkaz RAY

ikona

menu

Draw / Ray

skratka

Príkaz Ray po
zadaní dvoch referenčných bodov, kreslí polpriamku,
ktorá sa využíva ako konštrukčná
čiara.

Lomené čiary

Nasledujúce príkazy
budú vykresľovať objekty patriace do skupiny lomených
čiar. Lomená čiara je v ponímaní AutoCadu
veľmi komplexný geometrický objekt. Jednoduchá
lomená čiara môže pozostávať zo segmentov,
ktoré sú tvorené čiarovými segmentmi alebo
oblúkmi. Lomená čiara môže mať
hrúbku. Nasledujúci obrázok znázorňuje tieto
možnosti.

Ako vidíme lomené
čiary dokážu nahradiť aj úsečky (LINE).
Prečo sú potom v AutoCade implementované? Dôvod
je jednoduchý, lomená čiara pre svoju komplexitu
vyžaduje aj väčšiu pamäťovú
náročnosť. Pokiaľ nie je potrebné ju
použiť, pracuje sa s úsečkou.

Príkaz PLINE

ikona

menu

Draw / Polyline

skratka

PL

Príkaz PLine je podobný
príkazu Line s tým rozdielom, že
výsledkom je jeden objekt pozostávajúci
z množstva segmentov.

Voľby príkazu PLine:
Arc/Close/Halfwidth/Length/Undo/Width

Arc
– nakreslí oblúkový segment určený dvoma
bodmi

Close
– vytvorí uzavretú lomenú čiaru

Lenght
– predĺži predchádzajúci segment

Width
– nakreslí segment so zvolenou začiatočnou
a koncovou hrúbkou

Halfwidth
– to čo Width len zo zadanou polovičnou hrúbkou

Undo
– krok späť

Príkaz Rectangle

ikona

menu

Draw / Rectangle

skratka

REC

Príkaz Rectangle
umožňuje vykresliť obdĺžnik určený jeho
dvoma rohovými bodmi ležiacimi na diagonále.
Obdĺžnik však nie je pravý AutoCadovský objekt,
pretože na jeho vytvorenie je interne použitý príkaz Polyline.

Voľby príkazu Rectangle:
Chamfer/Elevation/Fillet/Thickness/Width/

Chamfer – zrezanie rohov na základe
dvoch zadaných dĺžok

Fillet – zaoblenie rohov podľa
zadanej veľkosti zaoblenia

Width – hrúbka čiary
obdĺžnika

Elevation – zmena Z-tovej súradnice
roviny, v ktorej sa 2D objekt nachádza

Thickness – vytiahnutie 2D objektu do 3D

Príkaz POLYGON

ikona

menu

Draw / Polygon

skratka

POL

Príkaz Polygon sa
používa na vykreslenie pravidelných mnohouholníkov
s počtom strán od 3 do 1024. Parametrami tohto príkazu
sú: počet strán mnohouholníka, jeho stred, polomer
vpísanej alebo opísanej kružnice  a uhol natočenia. Existuje aj
jednoduchšia verzia tohto príkazu, s menším
počtom parametrov, ktorá
začína zadaním hrany mnohouholníka.

Kružnica, oblúk, elipsa
...

Príkaz DONUT

ikona

menu

Draw / Donut

skratka

DO

Príkaz Donut
kreslí 2D geometrický útvar ohraničený dvoma
sústrednými kružnicami, nazývaný tiež
prstenec alebo medzikružie. Parametre príkazu sú
vnútorný a vonkajší polomer
sústredných kružníc spolu s ich polohou.
V prípade ak je potrebné vykresliť vyplnenú
kružnicu stačí zvoliť vnútorný polomer
rovný 0.

Príkaz CIRCLE

ikona

menu

Draw / Circle / ...

skratka

C

Príkaz Circle
slúži na vykreslenie kružnice. Existuje niekoľko
postupov ako definovať kružnicu. Štandardne je zvolená
metóda zadávania stredu kružnice a buď bodu na jej
obvode alebo zadanie polomeru kružnice pomocou klávesnice.

Voľby príkazu Circle
sú: 3P/2P/TTR/

3P – určenie kružnice
pomocou troch bodov ležiacich na jej obvode

2P - určenie kružnice
pomocou dvoch bodov definujúcich jej priemer

TTR – (Tangent tangent radius), určenie kružnice
pomocou dvoch dotykových objektov a jej polomeru

Príkaz
ELLIPSE

ikona

menu

Draw / Ellipse / ...

skratka

EL

Príkaz Ellipse, podobne
ako predchádzajúci príkaz, ponúka niekoľko
možností ako definovať nakresliť elipsu.
Štandardné nastavenie využíva na určenie elipsy
dva hraničné body hlavnej osy a veľkosť
excentricity.

Voľby príkazu Ellipse
sú: Arc/Center/

Arc – kreslenie
eliptického oblúka

Center – zadanie stredu elipsy
a jej polomerov.

Príkaz ARC

ikona

menu

Draw / Arc / ...

skratka

A

Príkaz Arc kreslí
kružnicový oblúk. Existuje niekoľko
možností ako definovať oblúk, pričom
štandardne je vybraná metóda zadania pomocou troch bodov
(začiatočný bod oblúku, bod na oblúku,
koncový bod oblúku). V praxi sa však oblúk
veľmi často vytvára aj pomocou výrezu z kružnice
modifikačným príkazom TRIM. Príkaz Arc ma
množstvo modifikácii. Okrem troch bodov na oblúku je
možné zadať stred oblúka, uhol, ktorý
zvierajú jeho ramená poprípade dĺžku tetivy.

Príkaz SPLINE

ikona

menu

Draw / Spline / ...

skratka

SPL

Príkaz Spline  umožňuje vytvoriť NURBS (Nonuniform
rational B - spline) splajnovú krivku, ktorá s danou
presnosťou aproximuje riadiace vrcholy. Krivka sa vytvorí
zadaním riadiacich vrcholov, určením tolerancie
a zvolením začiatočnej a koncovej derivácie.
Parametre tohto splajnu možno neskôr editovať pomocou
príkazu Splinedit , alebo výberom z menu: Modify /
Object / Spline

Body a ich štýly

Príkaz POINT

ikona

menu

Draw / Point / ...

skratka

PO

Príkaz Point
vykreslí bod v mieste ukazovateľa alebo po zadaní
konkrétnych súradníc. Tento objekt sa často
používa ako pomocný v spojení
s konštrukčnými čiarami. Po aktivácii
režimu OSNAP s voľbou Node, sa zvolí
uchopovanie bodov. Bod je na obrazovke ťažko viditeľný
a preto je možne priradiť mu určitý štýl
príkazom DDPTYPE alebo pomocou menu  Format / Point Style. Jedným
zo zaujímavých aspektov je nastavenie absolútnej alebo
relatívnej veľkosti bodu vzhľadom na veľkosť
obrazovky.

Príkaz MULTILINE

ikona

menu

Draw / Multiline

skratka

ML

Príkaz Multiline
vytvára rovnobežné čiary ako jeden samostatný
objekt. Kreslenie týchto násobných čiar sa vo
veľkej miere podoba použitiu príkazu Polyline. Pred
začatím kreslenia je možné si zvoliť zarovnanie
zadávanej lomenej čiary vzhľadom na násobnú
čiaru, vzdialenosť rovnobežiek pomocou škálovacieho
faktoru a prednastavený štýl.

Voľby príkazu Multiline
sú: Justification/Scale/STyle/

Just... – zarovnanie kreslenej
čiary vzhľadom na viacnásobnú čiaru

Scale –
škálovací faktor, pomer vzdialenosti rovnobežiek

STyle – štýl
viacnásobnej čiary

Multiline
má množstvo nastavení, ktoré možno editovať
aktivovaním príkazu MLSTYLE alebo pomocou menu
položky: Format / Multiline Style. Nastavenia je však
nutné vykonať pred vykreslením Multiline. Pri
vytváraní nového štýlu je potrebné
zadať jeho meno a stlačiť tlačidlo ADD. Potom je
možné vytvoriť štýl pre Multiline ako je
znázornené na nasledujúcom obrázku

symbol pre cestu                                                                       _______

_          _          _          _          _

_______

Modifikovanie vlastností grafických
objektov

Výkresy
v AutoCade často bývajú veľmi zložité
a obsahujú množstvo komplexných objektov. Tieto objekty
vznikli modifikáciou
základných geom. útvarov.
V nasledujúcom texte sa oboznámime s rôznymi
typmi úprav, s ktorými si prispôsobíme
geometrické objekty, tak aby sme docielili stanovený zámer
a naplnili naše predstavy.

Na úpravy geom. objektov je
určená nástrojová lišta MODIFY.

Nástrojová lišta MODIFY

Príkaz ERASE

ikona

menu

Modify / Erase

skratka

E

Príkaz Erase je jedným
z najjednoduchších a zároveň
najpoužívanejších príkazov v AutoCade. Jeho
úlohou je zmazať označené objekty.
V prípade chybného zmazania je možné
použiť príkazy Undo alebo OOPS na
vrátenie zmazaných objektov.

Príkaz COPY

ikona

menu

Modify / Copy

skratka

CP

Príkaz Copy vytvára
jeden alebo viac duplikátov označených objektov. Často
sa tento príkaz používa s voľbou Multiple
na vytváranie viacerých kópii objektu.

Príkaz MIRROR

ikona

menu

Modify / Mirror

skratka

Príkaz Mirror umožňuje
pomocou osovej symetrie presunúť alebo vytvoriť
zrkadlový obraz označeného objektu. Parametrami
príkazu sú dva body určujúce os symetrie. AutoCad na
záver ponúkne možnosť zmazať alebo zachovať
pôvodný objekt. Na vytvorenie presných
horizontálnych alebo vertikálnych kópii je potrebné
aktivovať režim Ortho v stavovom riadku.

Príkaz OFFSET

ikona

menu

Modify / Offset

skratka

Príkaz Offset patrí
medzi často v praxi používané príkazy.
Umožňuje vytvoriť rovnobežné kópie
označeného objektu. Parametre príkazu sú
vzdialenosť (offset) kópie a smer kopírovania
vzhľadom na pôvodný objekt. Týmto spôsobom
možno vytvoriť rovnobežné úsečky,
sústredné kružnice a podobne. Príkaz Offset  možno aplikovať na objekty
vytvorené príkazmi: line, arc, circle, ellipse, 2D polyline,
xline, ray a 2D spline.

Príkaz Array

ikona

menu

Modify / Array

skratka

Príkaz Array vytvára
viacnásobné kópie objektu, ktoré umiestňuje vo
forme obdĺžnikovej matice (Rectangular array) alebo kruhového
vzoru (Polar array).

V prípade
obdĺžnikovej matice používateľ zvolí
počet riadkov a stĺpcov matice, vzdialenosť medzi bunkami
v horizontálnom a vertikálnom smere.

V prípade kruhového
vzoru používateľ zvolí stred kruhu, počet
kópií vrátane originálu,  smer otáčania alebo
veľkosť uhla a či sa budú kopírované
objekty natáčať vzhľadom na dotyčnicu ku
kružnici. Iný polomerom kruhu na ktorom sú na kopírované
objekty sa dá zvoliť voľbou Base.

Príkaz MOVE

ikona

menu

Modify / Move

skratka

M

Príkaz Move pracuje
podobne ako príkaz Copy, pričom rozdiel je len v tom,
že sa objekt presunie a nie skopíruje. Parametrami
príkazu sú súradnice dvoch bodov, ktoré určia
vektor posunu.

Príkaz ROTATE

ikona

menu

Modify / Rotate

skratka

RO

Príkaz Rotate
otáča označený objekt okolo bodu zvoleného
používateľom. Používateľ môže
použiť voľbu Reference, ak chce zachovať uhol od
určitého objektu.

Príkaz SCALE

ikona

menu

Modify / Scale

skratka

Príkaz Scale umožňuje
škálovať označené objekty. Parametre
príkazu sú bod vzhľadom na ktorý sa bude
označený objekt škálovať
a škálovací faktor. Opäť je možné
použiť voľbu Reference na určenie škálovacieho
faktoru vzhľadom na objekty v scéne.

Príkaz STRETCH

ikona

menu

Modify / Stretch

skratka

Príkaz Stretch
umožňuje posúvať vybrané vrcholy objektu,
pričom zvyšná časť objektu ostane nezmenená.
Príkaz je aplikovateľný na tieto objekty: Arc (aj
eliptický), Line, Polyline, Ray a Spline. Vybrané vrcholy sa
označia pomocou príkazu CP (Crossing polygon) alebo pomocou
príkazu C (Crossing window)

Príkaz LENGTHEN

ikona

menu

Modify / Lengthen

skratka

Príkaz Lengthen sa
používa na zistenie dĺžky označeného objektu
alebo na zmenu dĺžky objektov typu Line, Arc (aj eliptický),
PolyLine. Predĺženie alebo skrátenie sa aplikuje od
koncového vrcholu, ktorý je najbližšie
k ukazovateľu.

Voľby príkazu Lengthen sú
: DElta/Percent/Total/DYnamic/

Delta
– predĺženie alebo skrátenie vzhľadom na
koncový bod objektu

Percent
– percentuálne predĺženie alebo skrátenie
vzhľadom na celý objekt

Total
– zmena dĺžky na požadovanú hodnotu
v metrických jednotkách

Dynamic
– dynamická zmena pomocou ukazovateľa

Príkaz TRIM

ikona

menu

Modify / Trim

skratka

TR

Príkaz
Trim oreže vybrané objekty podľa iných objektov.
Používateľ určí orezávacie objekty
a objekty, ktoré budú podľa nich orezané
a následne sa vykoná príkaz Trim.

Príkaz EXTEND

ikona

menu

Modify / Extend

skratka

Príkaz
Extend predĺži vybrané objekty po zadanú
hranicu, ktorou je opäť objekt. Príkaz možno
aplikovať na tieto objekty: Line, Arc (aj
eliptický), PolyLine a Ray. V prípade, že AutoCad
nenájde hranicu predĺženia vypíše chybu.
Voľby príkazu súvisia aj so zobrazením scény
do 3D priestoru a preto sa im budeme venovať neskôr.

Príkaz BREAK

ikona

menu

Modify / Break

skratka

Príkaz
Break môže rozdeliť objekt na dve častí
alebo vynechať časť objektu. Používateľ
zadá len počiatočný a koncový bod
úseku, ktorý má byť z objektu vynechaný.

Príkaz Chamfer

ikona

menu

Modify / Chamfer

skratka

Príkaz
Chamfer spojí dve úsečky skosenou hranou.
Úsečky nesmú byť rovnobežné.
Štandardne je nastavená voľba zadávania dvoch
rôznobežných úsečiek. Ďalšie voľby
sú:

Polyline
– skosiť každý vrchol Polyline

Distance
– nastavenie dĺžky skosenia

Angle
– nastavenie uhla skosenia

Trim
– spoji koncové body skosenou hranou alebo nechá aj
pôvodné spojenie

Method
– výber metódy skosenia pomocou uhla alebo vzdialenosti.

Príkaz FILLET

ikona

menu

Modify / Fillet

skratka

Príkaz
Fillet spojí a zaoblí hrany objektov. Voľby
príkazu sú:

Polyline
– zobliť všetky vrcholy objektu

Radius
– polomer zaoblenia

Trim
– orezať alebo ponechať aj pôvodné spojenie

Príkaz EXPLODE

ikona

menu

Modify / Fillet

skratka

Príkaz
Explode rozdelí jeden objekt na viac objektov. Ináč
povedané blok pozostávajúci niekoľkých
objektov, vystupujúci ako jeden objekt sa rozdelí na objekty
v ňom obsiahnuté.